kardosdrur/scandi-wiki huggingface dataset:
Big Mama Thornton

Willie Mae "Big Mama" Thornton (født 11. december 1926, død 25. juli 1984) var en amerikansk bluessangerinde. I 1984 kom hun i Blues Hall of Fame.

Thornton voksede op med seks søskende, mor og far. Moren var sangerinde og faren var præst. Thornton var som bluessangerinde og musiker aktiv i tidsrummet fra 1940 til 1970, hvor hun både skrev og sang i bluesgenren. Hun spilde både mundharmonika og trommer.

Den 13. august 1952 indspillede hun den allerførste version af klassikeren Hound Dog, som blev udgivet som single i marts 1953. Elvis Presleys version fra 1956 gjorde sangen verdenskendt. Også den klassiske bluesballade "Ball and Chain" blev gjort kendt af en anden artist, Janis Joplin. Thornton udtalte sig om Joplins version med stor entusiasme og sagde, at "den pige synger med den samme smerte som mig".

I 1960'erne flyttede hun til Californien, hvor hun markerede sig som bluessangerinde og drog på turné i både Amerika og Europa.

Thornton blev regnet som en hård og nådesløs kvinde. Hun klædte sig til tider som en mand med jakkesæt og mandehat. Hun døde i 1984 af et hjerteinfarkt og blev fundet død i et hotelværelse.

Referencer 

Personer fra Montgomery 
Bluesmusikere fra USA
Frankie Grande

Frank James Michael Grande Marchione (født 24. januar 1983 i New York), er en amerikansk skuespiller og danser. Han er halv-bror til skuespilleren og sangeren Ariana Grande.

Eksterne henvisninger 

 
 

Skuespillere fra USA
Alliancen for Fred og Frihed (parti)

Alliancen for Fred og Frihed (engelsk: Alliance for Peace and Freedom - APF) er et stærkt højreorienteret, europæisk politisk parti..

Partiet blev stiftet den 4. februar 2015. De vigtigste medlemspartier har tidligere deltaget i den  europæiske nationalfront.

Medlemmer 
De toneangivende partier i APF er:
 Grækenland: Gyldent Daggry, oprettet 1985. Har tre pladser i Europa-Parlamentet, 18 pladser i Grækenlands parlament og 26 pladser i de regionale råd. 
 Tyskland: NPD, oprettet 1964. Har én plads i Europa-Parlamentet, ingen pladser i Forbundsdagen og fem pladser i landdagen i Mecklenburg-Vorpommern. 

Desuden har en række mindre partier og enkeltpersoner tilsluttet sig APF: 
 Belgien: Mouvement Nation (eller Nation), oprettet 1999. Aktiv i Bruxelles og Vallonien.
 Tjekkiet: Dělnická strana sociální spravedlnosti (Arbejderpartiet for social retfærdighed), oprettet 2003. 
 Danmark: Danskernes Parti, oprettet 2011. 
 Frankrig: Olivier Wyssa, regionsrådsmedlem i Rhône-Alpes 1998 – 2015, valgt for Front National, senere løsgænger.
 Italien: Forza Nuova – FN (Ny kraft), oprettet 1997. I valgalliance med Alessandra Mussolini (barnebarn af Benito Mussolini) i 2003 – 2006. Partiet har p.t. ingen folkevalgte politikere.
 Sverige: Stefan Jacobsson, der var formand for Svenskernes Parti fra januar 2013 og frem til partiets opløsning i maj 2015.
 Spanien: Democracia Nacional – DN, oprettet 1995. Har siden 2001 haft færre end fem byrådsmedlemmer. 
 Storbritannien: Nick Griffin fra British National Party og Jim Dowson.

Eksterne henvisninger 
Alliancen for Fred og Friheds hjemmeside 

Etableret i 2015
Højreekstremisme
Politiske partier i Europa
Suensonsgade

Suensonsgade er en gade i kvarteret Nyboder i Indre By i København, der ligger mellem Store Kongensgade og Øster Voldgade. Gaden er opkaldt efter viceadmiral Edouard Suenson (1805-1887), der udmærkede sig som dansk øverstkommanderende under Slaget ved Helgoland i 1864.

Gaden er belagt med brosten og er for en stor dels vedkommende omgivet af klassiske gule toetages Nyboder-huse på begge sider. De blev opført efter tegninger af Philip de Lange, da Nyboder blev udvidet nordpå i 1750'erne. Mellem Kronprinsessegade og Rigensgade ligger plejehjemmet Nybodergaarden dog på den sydlige side. Det blev opført i 1974-1977 efter tegninger af Ib Rasmussen og Jørgen Rasmussen, der tilpassede det byggestilen i Nyboder. Ved enden mod Øster Voldgade og Rigensgade ligger der en plads, der uofficielt kaldes for Grønland efter områdets oprindeligt grønne bevoksning. I den modsatte ende mod Store Kongensgade ligger en trekantet plads mellem de to gader og Borgergade med et monument for Edouard Suenson udført af Th. Stein og opsat i 1889. Indimellem de to ligger Nyboder Plads mellem Suensonsgade, Kronprinsessegade og Hjertensfrydsgade.

Oprindeligt hed gaden Leopartlængde mellem Store Kongensgade og Borgergade, Ellephandt Gade mellem Borgergade og nuværende Kronprinsessegade og Tulipan Gade på det sidste stykke til Øster Voldgade. De to første navne var en del af en gruppe med dyrenavne og den sidste af en del med blomsternavne, begge principper stammende fra da kong Christian 4. opførte de første dele af Nyboder i 1630'erne og 1640'erne. Fra 1860'erne ønskede Københavns Magistrat og postvæsenet imidlertid at rydde op i de mange navne på korte gader ved, at gader i forlængelse af hinanden fik samme navn. I dette tilfælde blev de tre gader slået sammen til Suensonsgade i 1897. Viceadmiralen den blev opkaldt efter havde i øvrigt selv boet nærved i Borgergade.

Kilder 
 Storbyens stednavne, s. 107, 281-282, af Bent Jørgensen. Gyldendal, 1999. 
 København før og nu - og aldrig, bind 5, Kgs. Nytorv, Rosenborg og Nyboder, s. 388-402, 398, 428-429, af Sys og Godfred Hartmann. Palle Fogtdal, 1988.

Eksterne henvisninger 

 Suensonsgade på Indenforvoldene.dk.

Noter 

Nyboder
Gader i Indre By (København)
Hjertensfrydsgade

Hjertensfrydsgade er en gade i kvarteret Nyboder i Indre By i København, der ligger i forlængelse af Elsdyrsgade mellem Kronprinsessegade og Øster Voldgade. Gaden er opkaldt efter planten hjertensfryd.

Gaden er belagt med brosten og er omgivet af klassiske gule toetages Nyboder-huse på begge sider, fra da Nyboder blev udvidet nordpå i 1780'erne. Gadenavnet slutter sig til en ældre gruppe på ti gader mellem Adelgade og Rigensgade, der oprindeligt fik blomsternavne, da kong Christian 4. opførte de første dele af Nyboder i 1630'erne og 1640'erne. En række af disse skiftede dog navn i 1860'erne og 1870'erne.

Ved enden af gaden mod Kronprinsessegade ligger Nyboder Plads mellem de to gader og Suensonsgade. Pladsen fik navn i 2015.

Hjertensfrydsgade danner ramme for højbådsmand Olufsens Hus, hvor Lykke-Per bor i romanen af samme navn skrevet af Henrik Pontoppidan.

Kilder 
 Storbyens stednavne, s. 126, af Bent Jørgensen. Gyldendal, 1999. 
 København før og nu - og aldrig, bind 5, Kgs. Nytorv, Rosenborg og Nyboder, s. 398, 428-429, af Sys og Godfred Hartmann. Palle Fogtdal, 1988.

Eksterne henvisninger 

 Hjertensfrydsgade på Indenforvoldene.dk.

Nyboder
Gader i Indre By (København)
Elsdyrsgade

Elsdyrsgade er en gade i kvarteret Nyboder i Indre By i København, der ligger mellem Store Kongensgade og Kronprinsessegade i forlængelse af Hjertensfrydsgade. Gaden er opkaldt efter dyret elsdyr, også kaldet elg, og udgør en del af en række gader i kvarteret med dyrenavne.

Gaden er belagt med brosten og er omgivet af klassiske gule toetages Nyboder-huse på begge sider, fra da Nyboder blev udvidet nordpå i 1780'erne og 1790'erne. Den sydlige længe blev således opført i 1785-1788 og den nordlige i 1790-1792, begge med C.F. Harsdorff som arkitekt. Ved enden mod Store Kongensgade er gaden optaget af et overgroet beskyttelsesrum, der forhindrer gennemkørsel med bil, men som kan passeres til fods.

Kilder 
 Storbyens stednavne, s. 73, af Bent Jørgensen. Gyldendal, 1999. 
 København før og nu - og aldrig, bind 5, Kgs. Nytorv, Rosenborg og Nyboder, s. 398, 428-429, af Sys og Godfred Hartmann. Palle Fogtdal, 1988.

Eksterne henvisninger 

 Elsdyrsgade  på Indenforvoldene.dk.

Noter 

Nyboder
Gader i Indre By (København)
Delfingade

Delfingade er en gade i kvarteret Nyboder i Indre By i København, der ligger mellem Store Kongensgade og Øster Voldgade. Gaden er opkaldt efter dyret delfin og udgør en del af en række gader i kvarteret med dyrenavne.

Gaden er belagt med brosten og er omgivet af klassiske gule toetages Nyboder-huse, der blev opført i 1785-1788 af C.F. Harsdorff, da Nyboder blev udvidet nordpå. Gaden krydses af Kronprinsessegade, der deler den i en kort del mod Øster Voldgade og en lang del mod Store Kongensgade. Ved enden mod Øster Voldgade er gaden optaget af et overgroet beskyttelsesrum, der forhindrer gennemkørsel med bil, men som kan passeres til fods.

Kilder 
 Storbyens stednavne, s. 62, af Bent Jørgensen. Gyldendal, 1999. 
 København før og nu - og aldrig, bind 5, Kgs. Nytorv, Rosenborg og Nyboder, s. 398, 428-429, af Sys og Godfred Hartmann. Palle Fogtdal, 1988.

Eksterne henvisninger 

 Delfingade  på Indenforvoldene.dk.

Noter 

Nyboder
Gader i Indre By (København)
Krokodillegade

Krokodillegade er en gade i kvarteret Nyboder i Indre By i København, der ligger mellem Store Kongensgade og Øster Voldgade. Gaden er opkaldt efter dyret krokodille og udgør en del af en række gader i kvarteret med dyrenavne.

Gaden er belagt med brosten på stykket mellem Store Kongensgade og Kronprinsessegade. Langs den sydlige side ligger der klassiske gule toetages Nyboder-huse, der blev opført af C.F. Harsdorff i slutningen af 1780'erne, hvor Nyboder blev udvidet nordpå. På den nordlige side støder Svanegade og Vildandegade op til gaden med tilsvarende huse, hvis gavle vender ud mod Krokodillegade. For enden af gaden ved Øster Voldgade ligger en trekantet plads mellem de to gader og Kronprinsessegade med en statue af kong Christian 4., der opførte de første dele af Nyboder i 1630'erne og 1640'erne.

Kilder 
 Storbyens stednavne af Bent Jørgensen. Gyldendal, 1999. 
 København før og nu - og aldrig, bind 5, Kgs. Nytorv, Rosenborg og Nyboder, s. 398, 428-429, af Sys og Godfred Hartmann. Palle Fogtdal, 1988.

Eksterne henvisninger 

 Krokodillegade på Indenforvoldene.dk.

Nyboder
Gader i Indre By (København)
Vildandegade

Vildandegade er en gade i kvarteret Nyboder i Indre By i København, der ligger mellem Eidsvoll Plads og Krokodillegade. Gaden er opkaldt efter fuglen vildand og udgør en del af en række gader i kvarteret med dyrenavne.

Gaden er belagt med brosten og er omgivet af klassiske gule toetages Nyboder-huse på begge sider, fra da Nyboder blev udvidet nordpå i 1780'erne. Oprindeligt hed gaden Gåsegade, men i store dele af 1800-tallet var den uden navn. Det nuværende navn kendes fra omkring 1889. Navneforandringen er givetvis sket for at undgå forveksling med Gåsegade i Middelalderbyen.
 
Ved enden mod Krokodillegaden er gaden optaget af et overgroet beskyttelsesrum, der forhindrer gennemkørsel med bil, men som kan passeres til fods.

Kilder 
 Storbyens stednavne, s. 326, af Bent Jørgensen. Gyldendal, 1999. 
 København før og nu - og aldrig, bind 5, Kgs. Nytorv, Rosenborg og Nyboder, s. 398, 428-429, af Sys og Godfred Hartmann. Palle Fogtdal, 1988.

Eksterne henvisninger 

 Vildandegade på Indenforvoldene.dk

Nyboder
Gader i Indre By (København)
Svanegade

Svanegade er en gade i kvarteret Nyboder i Indre By i København, der ligger mellem Eidsvoll Plads og Krokodillegade. Gaden er opkaldt efter fuglen svane og udgør en del af en række gader i kvarteret med dyrenavne.

Gaden er belagt med brosten og er omgivet af klassiske gule toetages Nyboder-huse på begge sider, fra da Nyboder blev udvidet nordpå i 1780'erne. En stor del af gaden er optaget af et overgroet beskyttelsesrum, der forhindrer gennemkørsel med bil, men som kan passeres til fods.

Kilder 
 Storbyens stednavne, s. 283, af Bent Jørgensen. Gyldendal, 1999. 
 København før og nu - og aldrig, bind 5, Kgs. Nytorv, Rosenborg og Nyboder, s. 398, 428-429, af Sys og Godfred Hartmann. Palle Fogtdal, 1988.

Eksterne henvisninger 

 Svanegade på Indenforvoldene.dk.

Nyboder
Gader i Indre By (København)
Belgiens repræsentantkammer

Repræsentant-kammeret (nederlandsk: Belgische Kamer van volksvertegenwoordigers, fransk: Chambre des Représentants de Belgique, tysk: Die Belgische Abgeordnetenkammer) ofte bare kaldt Kammeret, er underhuset i Belgiens føderale parlament, som i også omfatter Senatet, som er overhuset.

Repræsentant-kammeret består af 150 direkte valgte medlemmer, som vælges hvert fjerde år, Kammeret kan selv pålægge kongen at udskrive nyvalg.

Henvisninger 
 Kammerets hjemmeside

Repræsentantkammer
Parlamenter
Politiske forsamlinger
Barsbek

Barsbek er en by og en kommune i det nordlige Tyskland, beliggende i Amt Probstei i den nordlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Barsbek er beliggende omkring 15 km nordøst for Kiel og omkring 3 km vest for Schönberg ved Bundesstraße 502 fra Kiel mod Lütjenburg.

I kommunen område ligger naturschutzgebiet Barsbeker See.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Belgiens senat

Senatet (nederlandsk: De Belgische Senat, fransk: Le Sénat de Belgique, tysk: Der belgische Senat) er overhuset i Belgiens føderale parlament, som også omfatter Repræsentant-kammer, som er underhuset.

Før 2014 
Indtil 2014 havde Senatet 71 valgte medlemmer. De 40 medlemmer blev valgte gennem valgmænd. De næste 21 blev valgt af Belgiens tre sproglige parlamenter (flamsk, fransk og tysk). De sidste 10 blev udpeget af de 61 først valgte medlemmer af senatet.

Udover de 71 valgte senatorer, så var nogle repræsentanter for kongehuset fødte medlemmer af Senatet.

Henvisninger 
 Senatets hjemmeside

Senat
Parlamenter
Politiske forsamlinger
Bendfeld

Bendfeld er en by og en kommune i det nordlige Tyskland, beliggende i Amt Probstei i den nordlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Bendfeld ligger omkring 4 km sydøst for Schönberg og 4 km syd for Østersøen. Kommunen grænser til godserne Schmoel, Neuhaus og Salzau. Bendfeld ligger ca. 21 km fra Kiel.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Chlorella

Chlorella er en slægt af én-cellede grønne alger tilhørende divisionen Chlorophyta. Den er kuglerund i formen, omkring 2-10 μm i diameter og har ingen flagella. Chlorella indeholder de grønne, fotosyntetiske pigmenter klorofyl-a og -b i sit kloroplast. Gennem fotosyntese formerer den sig hurtigt og har blot brug for kuldioxid, vand, sollys og en lille mængde mineraler for at reproducere sig.

Navnet Chlorella er hentet fra det græske χλώρος, chloros, der betyder grøn, og det latinske suffiks ella, der betyder lille. Den tyske biokemiker og cellefysiolog Otto Heinrich Warburg, der fik Nobelprisen i fysiologi eller medicin i 1931 for sin forskning i cellerespiration, studerede også fotosyntesen i Chlorella. I 1961 fik Melvin Calvin fra University of California Nobelprisen i kemi for sin forskning i kuldioxidoptagelse i planter, i hvilken han brugte Chlorella.

Mange mennesker tror på at Chlorella kan være en potentiel kilde til fødevarer og energi, idet dens fotosyntetiske effektivitet teoretisk kan nå 8%, hvilket er sammenligneligt med med andre højeffektive afgrøder som sukkerrør.

Chlorella som fødevare 
Da Chlorella har et højt indhold af protein og andre essentielle næringsstoffer har den potentiale som kilde til fødevarer. Når den tørres består den af omkring 45% protein, 20% fedt, 20% kulhydrat, 5% fibre og 10% mineraler og vitaminer, og er rig på kalorier. Algen kan masseproduceres i store, cirkulære damme.

Da man først begyndte at høste Chlorella blev den foreslået som et billigt proteinsupplement til menneskers kost. Fortalere fokuserer undertiden på algens formodede helbredsfremmende egenskaber, herunder vægtstyring, cancerforebyggelse og styrkelse af immunsystemet. American Cancer Society har dog meldt ud, at "de til rådighed værende videnskabelige studier understøtter ikke effektiviteten i forhold til at forebygge eller behandle cancer eller nogen anden sygdom hos mennesker."

Under visse vækstbetingelser giver Chlorella olier med højt indhold af flerumættede fedtsyrer. Chlorella minutissima har således ydet icosapentaensyre som 39,9% af det totale lipidindhold.

Referencer 

Spiselige alger
Pilbrodalen

Pilbrodalen er en mindre, ca. 5 km lang   dal,  syd for Stilling-Solbjerg Sø, der i begge ender har forbindelse med søen. Mod vest er Pilbrodalen bred og skærer sig ned i de store, bløde bakker mellem Vitved og Fastrup ved Solbjerg. Mod vest når den anden ende af Pilbrodalen ud i Stilling Sø. Her er dalen meget smal med stejle skråninger. I Pilbrodalen har der ligget flere søer, men de fleste er efterhånden groet til som moser. I disse er der siden gravet tørv, hvorved der er opstået en række mindre vandhuller, som i dag er med til at give dalen sit særpræg. Dalen rummer også et større overdrev.  I moserne i dalen vokser majgøgeurt og frøbid, mens der på skrænterne findes bakkegøgelilje og tyndakset gøgeurt.
Dalen er  Nationalt Geologisk Interesseområde NGI 67. 

Den vestlige snævre del, og den brede  østligste del af Pilbrodalen, er en del af den 366 hektar store naturfredning omkring Stilling-Solbjerg Sø .  Det fredede område er privateje, så offentligheden må  kun  færdes i terrænet ved etablerede opholdarealer og stier i nærheden af de mest karakteristiske landskabsformationer. Den østligste del danner kommunegrænse mellem Skanderborg- og Aarhus Kommuner

Eksterne kilder/henvisninger 

Om Pilbrodalen  naturstyrelsen.dk
 geus.info om dalen

Fredede arealer i Danmark
Lokaliteter i Skanderborg Kommune 
Lokaliteter i Aarhus Kommune
Mirror's Edge Catalyst

Mirror's Edge Catalyst er et action-eventyr platform videospil udviklet af EA Digital Illusions CE og udgivet af Electronic Arts. Det er en reboot af Mirror's Edge (som var udgivet i 2008 og 2009), og handler om Faiths oprindelse og hendes forsøg på at vælte en totalitær konglomerat af virksomheder, der regerer byen Glass.

Referencer 

Electronic Arts-spil
PlayStation 4-spil
Windows-spil
Brodersdorf

Brodersdorf er en by og en kommune i det nordlige Tyskland, beliggende i Amt Probstei i den nordlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Brodersdorf er beliggende omkring 12 km nordøst for Kiel og omkring 2 km sydøst for Laboe der ligger ved Kielerfjordens udmunding i Østersøen. Brodersdorf ligger ved Bundesstraße 502 der fører fra Kiel over Schönberg til Lütjenburg.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Baystone Bank Reservoir

Baystone Bank Reservoir er en kunstig sø i Lake District i Cumbria i England, nord for landsbyen Millom og øst for højdedraget White Combe Søen blev anlagt 1876-77 som drikkevandsreservoir. Den blev ikke   benyttet efter 1996 og har siden været anvendt til ørredfiskeri.

United Utilities, som ejede reservoiret, påbegyndte dræning af reservoiret i 2011 for at genskabe landskabet, som det så ud inden anlæggelsen. Samtidigt anerkendte virksomheden betydningen af reservoiret for dyre- og plantelivet og sørgede for passende foranstaltninger. Der voksede på bunden en sjælden art af brasenføde, som blev flyttet til lignende vækstforhold, lige som ørreder og ål blev flyttet til et fiskereservoir i Hodbarrow Naturreservat. Endelig sørgede man for at oprette en række mindre damme for at give dyrene adgang til vand.

Referencer 

Søer i England
Cumbria
TBA

To be announced (TBA, vil blive annonceret), to be confirmed (TBC, vil blive bekræftet) og to be determined (eller to be decided) (TBD, vil blive besluttet) er begreber hhv. forkortelser, der benyttes bredt ved omtale af kommende begivenheder, udgivelser mv., der er planlagte eller forventede, men hvor konkrete detaljer endnu ikke er annoncerede, bekræftede eller besluttede. De indsættes typisk steder, hvor man ellers ville angive datoer, navne etc., men hvor disse endnu ikke ligger fast.

TBA vs. TBC vs. TBD 
De tre begreber hhv. forkortelser ligner umiddelbart hinanden men bruges ved forskellige grader af manglende fastlæggelse:
To be determined (TBD) - muligheden, tidspunktet, lokaliteten etc. er endnu ikke besluttet.
To be announced (TBA) - detaljer er måske besluttede men er endnu ikke klar til at blive annonceret.
To be confirmed (TBC) - detaljer er måske besluttede og offentliggjort men kan stadig ændres.

På engelsk bruges af og til lignende sætninger med samme meninger og forkortelser så som "to be ascertained", "to be arranged", "to be advised", "to be adjudicated", "to be done", "to be decided" og "to be declared".

Brugen af forkortelsen TBA kendes fra 1955  og TBD fra 1967.

Eksempler 
De forskellige begreber hhv. forkortelser bruges ofte til at annoncere over for offentligheden, at noget endnu ikke ligger fast, for eksempel hvem der skal tale eller optræde i en given sammenhæng. De bruges ofte også ved kommende udgivelser så som film, hvor udgivelsesdatoen eller titlen endnu ikke er annonceret eller besluttet. Det bruges også i sportsturneringer, især ved playoff-kampe, hvor den ene deltager kendes, men hvor andre hold først skal spille kampe, før det står klart, hvem af dem der kommer til at deltage i den pågældende playoff-kamp. Myndigheder og virksomheder kan bruge begreberne til at vise, at en ubesat stilling forventes at blive besat, eller at en bestemt person vil blive ansat i en endnu ikke oprettet stilling.

Noter 

Forkortelser
Planlægning
Dulce María

Dulce María Espinosa Saviñón (Spansk udtale: [ˈdulse maˈɾi.a saβiˈɲon]; født 6. december 1985 )er en mexicansk skuespiller og singer-songwriter. Hun har været en del af mange musikprojekter, mest kendt for deltagelse i popgruppen RBD fra 2004 til 2009, som har oprindelse i den succesfulde telenovela Rebelde (2004–2006) og har solgt 57 millioner albums over hele verden. Siden 2009, efter at hun underskrev kontrakt med Universal Music, har Dulce María udgivet to soloalbummer: Extranjera (2010) og Sin Fronteras (2014).

Filmografi

Film

Tv

Diskografi

Studiealbum 
 2011: Extranjera Segunda Parte
 2014: Sin Fronteras

Ep'er 
 2010: Extranjera Primera Parte

Turneer 
 Extranjera On Tour (2011–2012)
 Sin Fronteras On Tour (2014–nu)

Singler

Solo karriere 
 2009: "Verano"
 2009: "Déjame Ser" (Promotionel)
 2010: "Inevitable"
 2010: "Ya No"
 2011: "Ingenua"
 2012: "Es Un Drama" (Promotionel)
 2013: "Lágrimas" (med Julión Álvarez)
 2014: Antes Que Ver El Sol"
 2014: "O Lo Haces Tú O Lo Hago Yo"

Samarbejde 
 2009: "El Regalo Màs Grande" (med Tiziano Ferro og Anahí)
 2009: "Beautiful" (med Akon)
 2010: "Inevitable" (med Juan Magan)
 2010: "Inevitable" (med J-King and Maximan)
 2010: "Navidad Navidad" (med Chino & Nacho)
 2012: "Te Sigue Esperando Mi Corazón" (med Río Roma)
 2013: "Wake Up Beside Me" (med Basshunter)
 2014: "No Regresa Más" (med Henry Mendez)

Skrevne værker 
 Dulce Amargo (2007)
 Dulce Amargo – Recuerdos de una adolescente (2014)

Kompositioner

Referencer

Eksterne henvisninger 

 

Singer-songwritere
Skuespillere fra Mexico
Palmedrossel

Palmedrossel () er en spurvefugl, der lever på Hispaniola. Palmedrosselen er nationalfugl i den Dominikanske Republik.

Noter 
 Avibase - the world bird database

Eksterne henvisninger 

Drossel
Fugle fra Caribien
The West Pier

The West Pier er en mole i den sydengelske by Brighton. Den åbnede i 1866 og lukkede i 1975. Molen blev designet af arkitekt Eugenius Birch. 

Verdens højeste bevægelige observationstårn, British Airways i360, er under opførsel ved The West Pier. Det bliver 162 meter højt og forventes åbnet i sommeren 2016.

Referencer

Eksterne henvisninger 

 The West Pier Trust - ejerne af molen

West Pier
Bygninger, konstruktioner og anlæg i England
Etableret i 1866